Projekts

LATVIJAS REPUBLIKAS MINISTRU KABINETS

2015.gada \_\_\_.\_\_\_\_\_\_\_                                               Noteikumi Nr.\_\_

Rīgā                                                                               (prot. Nr.\_\_  \_\_.§)

**Grozījumi Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”**

Izdoti saskaņā ar Ceļu satiksmes likuma

30.1 panta sesto, septīto un astoto daļu

Izdarīt Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību” (Latvijas Vēstnesis, 2011, 199.nr., 2014, 167.nr.) šādus grozījumus:

1. Izteikt 2.1.apakšnodaļas nosaukumu šādā redakcijā:

„2.1. Veselības pārbaudes mērķis un ārsti, kas to veic”.

2. Papildināt 2.2.apakšnodaļu ar 91.punktu šādā redakcijā:

„91. Par spēkā esošu ir uzskatāms tas atzinums par transportlīdzekļa vadītāja vai pretendenta pirmreizējo vai kārtējo veselības pārbaudi, kas ir sniegts kā pēdējais.”.

3. Papildināt 2.3.apakšnodaļu ar 151.punktu šādā redakcijā:

„151. Par spēkā esošu ir uzskatāms tas atzinums par transportlīdzekļa vadītāja pirmstermiņa veselības pārbaudi, kas ir sniegts kā pēdējais.”.

4. Papildināt informatīvo atsauci uz Eiropas Savienības direktīvām ar 5.punktu šādā redakcijā:

„5) Komisijas 2014.gada 1.jūlija Direktīvas 2014/85/ES, ar ko groza Eiropas Parlamenta un Padomes Direktīvu 2006/126/EK par vadītāju apliecībām.”.

5. Izteikt 1.pielikuma I. nodaļas nosaukumu šādā redakcijā: „I.Neiroloģiskās slimības un obstruktīvās miega apnojas sindroms”.

6. Izteikt 1.pielikuma 1.punktu šādā redakcijā:

„1. Neiroloģiskās slimības.

Nopietnas neiroloģiskas slimības, neiroloģiski traucējumi, procesi vai pārciestu slimību un operāciju sekas, kas ietekmē centrālo vai perifēro nervu sistēmu, izraisot sensorisku vai motorisku nepietiekamību un ietekmējot līdzsvara sajūtu un koordināciju, un izpaužas šādi:

1.1. kustību funkciju traucējumi:

1.1.1. centrālās un perifērās parēzes;

1.1.2. ataksijas;

1.1.3. parkinsonisms, hiperkinēzes (ekstrapiramidāli traucējumi);

1.1.4. nervu muskuļu sistēmas bojājumu sindromi (miopātija, miastēnija, miotonija);

1.2. izteikti jušanas traucējumi;

1.3. augstāko nervu sistēmas funkciju traucējumi (demence, afāzija, agnozija un citi traucējumi).

Piezīmes:

a) atļauts vadīt transportlīdzekli, ņemot vērā traucējumu lokalizāciju, plašumu un pakāpi, ja tā neietekmē ceļu satiksmes drošību. Var noteikt ierobežojumus, norādot transportlīdzekļa modifikācijas tipu, ortopēdiskās palīgierīces, kas var tikt lietotas. Gadījumos, ja pastāv stāvokļa pasliktināšanās risks, atļauts vadīt transportlīdzekli tikai pēc regulārām medicīniskām pārbaudēm;

b) Ceļu satiksmes likuma 30.1 panta ceturtās daļas 2.punktā minēto kategoriju transportlīdzekļu vadītājiem nav atļauts vadīt transportlīdzekli, ja viņiem ir šā pielikuma 1.1. un 1.3.apakšpunktā minētās pretindikācijas. Ja ir šā pielikuma 1.2.apakšpunktā minētās pretindikācijas, atļauts vadīt transportlīdzekli, ņemot vērā traucējumu lokalizāciju, plašumu un pakāpi, ja tā neietekmē ceļu satiksmes drošību. Nepieciešams neirologa atzinums (izņēmums neattiecas uz pasažieru sabiedriskā transportlīdzekļa vadītājiem).”.

7. Papildināt 1.pielikumu ar 11.punktu šādā redakcijā:

„11. Obstruktīvās miega apnojas sindroms.

Personas, attiecībā uz kurām ir aizdomas par mērenu vai smagu obstruktīvās miega apnojas sindromu, šo noteikumu 7.punktā minētais ārsts vai komisija nosūta atzinuma sanemšanai par obstruktīvās miega apnojas sindroma pakāpi pie sertificēta ārsta, kas apmācīts polisomnogrāfijas veikšanā. Līdz atzinuma saņemšanai šīm personām var ieteikt atturēties no transportlīdzekļa vadīšanas.

Personām, kurām ir mērens vai smags obstruktīvās miega apnojas sindroms, var atļaut vadīt transportlīdzekli, ja tie pietiekami kontrolē savu slimību un ievēro piemērotu ārstēšanu, un parāda miegainības mazināšanos, ko apstiprina sertificēta ārsta, kas apmācīts polisomnogrāfijas veikšanai, atzinums.

Piezīmes:

a) mērens obstruktīvās miega apnojas sindroms ir vairākas apnojas un hipoapnojas stundā (apnojas–hipoapnojas indekss) - no 15 līdz 29, bet smags obstruktīvas miega apnojas sindroms atbilst apnojas– hipoapnojas indeksam, kas ir ne mazāks par 30. Gan mērens, gan smags obstruktīvās miega apnojas sindroms ir saistīti ar pastiprinātu miegainību dienas laikā.

b) [Ceļu satiksmes likuma](http://likumi.lv/ta/id/45467-celu-satiksmes-likums) 30.1 panta ceturtās daļas 1.punktā minēto kategoriju transportlīdzekļu vadītājiem ar mērenu vai smagu obstruktīvās miega apnojas sindromu, kuri ārstējas, ne retāk kā reizi trijos gados, bet Ceļu satiksmes likuma 30.1 panta ceturtās daļas 2.punktā minēto kategoriju transportlīdzekļu vadītājiem, ne retāk kā reizi gadā, ir jāveic kārtējā veselības pārbaude, kurā tiek novērtēti ārstēšanās rezultāti un veselības stāvokļa izmaiņas, un nepieciešamība turpināt ārstēšanos.”.

8. Izteikt 1.pielikuma 13.punktu šādā redakcijā:

„13. Jebkura cita iekšķīga slimība, ja ir pamatota prognoze, ka slimības norises smagums vai stāvokļa pēkšņa pasliktināšanās var izraisīt galvas smadzeņu darbības traucējumus vai citādi apdraudēt ceļu satiksmes drošību un orgānu transplantācija vai implantācija, kas ietekmē spēju vadīt transportlīdzekli.

Piezīmes:

a) Ceļu satiksmes likuma 30.1 panta ceturtās daļas 1.punktā minēto kategoriju transportlīdzekļu vadītājiem, kuriem veikta orgānu transplantācija vai implantācija, kas ietekmē spēju vadīt transportlīdzekli, atļauts vadīt transportlīdzekli, ja to apstiprina atzinums un vajadzības gadījumā tiek veiktas regulāras veselības pārbaudes;

b) Ceļu satiksmes likuma 30.1 panta ceturtās daļas 2.punktā minēto kategoriju transportlīdzekļu vadītājam nav atļauts vadīt transportlīdzekli, ja asins un asinsrades orgānu slimības norit ar anēmisko vai hemorāģisko sindromu vai hroniskas nieru slimības norit ar nieru mazspēju, kas izpaužas ar urēmisku intoksikāciju.”.

Ministru prezidente L.Straujuma

Satiksmes ministra p.i.,

iekšlietu ministrs R. Kozlovskis

Iesniedzējs:

satiksmes ministra p.i.,

iekšlietu ministrs R. Kozlovskis

Vīza: valsts sekretārs K.Ozoliņš

07.12.2015.

766

J.Teteris, 67025725

juris.teteris@csdd.gov.lv